CELEX: 32007D0571
Language: ro
Date: 2007-08-21 00:00:00
Title: 2007/571/CE: Decizia Comisiei din 21 august 2007 de modificare a Deciziei 2005/307/CE privind autorizarea unei metode de clasificare a carcaselor de porc în Letonia [notificată cu numărul C(2007) 3915]

23.8.2007   
            
            
               RO
            
            
               Jurnalul Oficial al Uniunii Europene
            
            
               L 218/10
            
         
      DECIZIA COMISIEI
   
   din 21 august 2007
   de modificare a Deciziei 2005/307/CE privind autorizarea unei metode de clasificare a carcaselor de porc în Letonia
   [notificată cu numărul C(2007) 3915]
   (Numai textul în limba letonă este autentic)
   (2007/571/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3220/84 al Consiliului din 13 noiembrie 1984 de stabilire a grilei comunitare de clasificare a carcaselor de porc (1), în special articolul 5 alineatul (2),
   întrucât:
   
               (1)
            
            
               Decizia 2005/307/CE a Comisiei (2) autorizează o metodă de clasificare a carcaselor de porc în Letonia.
            
         
               (2)
            
            
               Guvernul leton a solicitat Comisiei să aprobe folosirea unei noi formule pentru metoda autorizată și, de asemenea, să aprobe două noi metode de clasificare a carcaselor de porc și a prezentat rezultatele probelor de tranșare în partea a doua a protocolului prevăzut la articolul 3 alineatul (3) din Regulamentul (CEE) nr. 2967/85 al Comisiei din 24 octombrie 1985 privind stabilirea modalităților de aplicare a grilei comunitare de clasificare a carcaselor de porc (3).
            
         
               (3)
            
            
               Din examinarea acestei cereri reiese că sunt îndeplinite condițiile de autorizare a noilor metode de clasificare.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului de gestionare a cărnii de porc,
            
         ADOPTĂ PREZENTA DECIZIE:
   Articolul 1
   Decizia 2005/307/CE se modifică după cum urmează:
   
               1.
            
            
               Articolul 1 se înlocuiește cu următorul text:
               „Articolul 1
               În conformitate cu Regulamentul (CEE) nr. 3220/84, în Letonia sunt autorizate următoarele metode de clasificare a carcaselor de porc:
               
                           —
                        
                        
                           metoda manuală (ZP) și metodele de evaluare aferente, ale căror detalii sunt prezentate în partea 1 din anexă;
                        
                     
                           —
                        
                        
                           aparatul numit «Intrascope (Optical Probe)» și metodele de evaluare aferente, ale căror detalii sunt prezentate în partea 2 din anexă;
                        
                     
                           —
                        
                        
                           aparatul numit «PG 200 (Pork Grader)» și metodele de evaluare aferente, ale căror detalii sunt prezentate în partea 3 din anexă.
                        
                     Metoda manuală (ZP) poate fi aplicată numai în abatoarele în care nu se sacrifică mai mult de 200 de porci pe săptămână.”
            
         
               2.
            
            
               Anexa la Decizia 2005/307/CE se înlocuiește cu anexa la prezenta decizie.
            
         Articolul 2
   Prezenta decizie se adresează Republicii Letone.
   
      Adoptată la Bruxelles, 21 august 2007.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 301, 20.11.1984, p. 1. Regulament, astfel cum a fost modificat ultima dată prin Regulamentul (CE) nr. 3513/93 (JO L 320, 22.12.1993, p. 5).
   
      (2)  JO L 98, 16.4.2005, p. 42.
   
      (3)  JO L 285, 25.10.1985, p. 39. Regulament, astfel cum a fost modificat ultima dată prin Regulamentul (CE) nr. 1197/2006 (JO L 217, 8.8.2006, p. 6).
   
      ANEXĂ
      
         
            „ANEXĂ
            METODE DE CLASIFICARE A CARCASELOR DE PORC ÎN LETONIA
            PARTEA 1
            Metoda manuală (ZP)
            
                        1.
                     
                     
                        Clasificarea carcaselor de porc se efectuează prin metoda manuală (ZP).
                     
                  
                        2.
                     
                     
                        Metoda poate fi aplicată utilizând o riglă, clasificarea fiind făcută pe baza ecuației de predicție. Metoda se bazează pe măsurarea manuală în secțiunea longitudinală mediană a carcasei a grosimii grăsimii și a grosimii mușchiului.
                     
                  
                        3.
                     
                     
                        Conținutul de carne macră al carcasei se calculează după formula următoare:
                        
                           
                               = 61,689 – 0,658x1 + 0,109x2
                           
                        
                        unde:
                        
                                    
                                       
                                 
                                 
                                    =
                                 
                                 
                                    procentul estimat de carne macră în carcasă;
                                 
                              
                                    x1
                                    
                                 
                                 
                                    =
                                 
                                 
                                    grosimea grăsimii vizibile pe secțiunea longitudinală mediană a carcasei măsurată în punctul G – partea cea mai subțire deasupra mușchiului gluteus medius (în milimetri);
                                 
                              
                                    x2
                                    
                                 
                                 
                                    =
                                 
                                 
                                    grosimea mușchiului vizibil pe secțiunea longitudinală mediană a carcasei, măsurată în punctul M – distanța dintre marginea craniană a mușchiului gluteus medius și marginea dorsală a canalului rahidian (în milimetri).
                                 
                              Formula este valabilă pentru carcasele având o greutate cuprinsă între 50 și 100 de kilograme.
                     
                  PARTEA 2
            Intrascope (Optical Probe)
            
                        1.
                     
                     
                        Clasificarea carcaselor de porc se realizează cu ajutorul unui aparat numit «Intrascope (Optical Probe)», fabricat de firma SFK din Danemarca.
                     
                  
                        2.
                     
                     
                        Aparatul este echipat cu o sondă de formă hexagonală având o lățime maximă de 12 milimetri (și de 19 milimetri la lama din vârful sondei), înzestrată cu o fereastră-vizor având o sursă de lumină și cu un tambur culisant calibrat în milimetri, care poate opera pe distanțe cuprinse între 8 și 50 milimetri.
                     
                  
                        3.
                     
                     
                        Conținutul de carne macră al carcasei se calculează după formula următoare:
                        
                           
                               = 71,964 – 0,756x
                        
                        unde:
                        
                                    
                                       
                                 
                                 
                                    =
                                 
                                 
                                    procentul estimat de carne macră în carcasă;
                                 
                              
                                    x
                                 
                                 
                                    =
                                 
                                 
                                    grosimea grăsimii dorsale în milimetri, măsurată pe partea stângă a carcasei, în spatele ultimei coaste, la 6 cm de secțiunea longitudinală mediană a carcasei.
                                 
                              Formula este valabilă pentru carcasele având o greutate cuprinsă între 50 și 100 de kilograme.
                     
                  PARTEA 3
            PG 200 (Pork Grader)
            
                        1.
                     
                     
                        Clasificarea carcaselor de porc se realizează cu ajutorul unui aparat numit «PG 200 (Pork grader)», fabricat de firma SFK din Danemarca.
                     
                  
                        2.
                     
                     
                        Aparatul este echipat cu: 1. un dispozitiv manual de măsurare, care poate opera pe distanțe cuprinse între 9 și 150 milimetri; și 2. o conexiune la un calculator, care înregistrează datele și calculează conținutul de carne macră din carcasă.
                     
                  
                        3.
                     
                     
                        Conținutul de carne macră al carcasei se calculează după formula următoare:
                        
                           
                               = 71,938 – 0,928x1 + 0,013x2
                           
                        
                        unde:
                        
                                    
                                       
                                 
                                 
                                    =
                                 
                                 
                                    procentul estimat de carne macră în carcasă;
                                 
                              
                                    x1
                                    
                                 
                                 
                                    =
                                 
                                 
                                    grosimea slăninii dorsale în milimetri, măsurată pe partea stângă a carcasei, în spatele ultimei coaste, la 7 cm de secțiunea longitudinală mediană a carcasei;
                                 
                              
                                    x2
                                    
                                 
                                 
                                    =
                                 
                                 
                                    grosimea mușchiului în milimetri, măsurată pe partea stângă a carcasei, în spatele ultimei coaste, la 7 cm de la secțiunea longitudinală mediană a carcasei.
                                 
                              Formula este valabilă pentru carcasele având o greutate cuprinsă între 50 și 100 de kilograme.”